Hei! Tässä Sid Roth.
Tervetuloa maailmaani, jossa on luonnollisesti yliluonnollista.
Vieraani takaa aitoja Jumalan kohtaamisia, -
jollaisia oli Paavalilla ja muilla Raamatussa, -
jos seuraat hänen taivaasta saamiaan ohjeita. Seuraavaksi.
Sid Roth on tutkinut yli 40 vuotta yliluonnollisuuden outoa maailmaa.
Liity Sidin seuraan Yliluonnollista-ohjelmaan.
Joshua Giles unelmoi baseball-ammattilaisuudesta.
Hän pyrki sitä kohti kaikin keinoin.
Hän rukoili 12-vuotiaana, mutta ei tuntenut Jumalaa henkilökohtaisesti.
22-vuotiaana hän kohtasi kierrepallon, -
jota hän ei osannut odottaa.
Joshua, yhtäkkiä elämässäsi -
yliluonnollisesta tuli todellisempaa kuin todellisuus. Mitä tapahtui?
22-vuotiaana aloin...
Luonnollisen ja yliluonnollisen välillä on ohut kerros.
Yhtenä päivänä Jumala vain nosti kaihtimet.
Yliluonnollisesta tuli todellisempaa kuin todellisuus.
Olin ihmeissäni. Se oli pelottavaa.
Aloin ensin nähdä, mikä vaikutti elämääni -
ja mitä olin päästänyt elämääni leikkimällä synnin kanssa.
Sitä ei aina usko, että asioilla on seurauksia. Päästää ne elämäänsä.
Näin joka ilta demonisia olentoja aikomassa hyökätä kimppuuni.
Minulla oli univaikeuksia. Nukuin valot päällä.
En uskaltanut käydä yöllä vessassa.
Sellainen ei sovi urheilijalle. - Ei todellakaan.
Ellei nuku, ei ole voimia.
Olin väsynyt. Kävin koulua ja treenasin 8 tuntia.
Väsymys oli piinaavaa. Tilanne meni siihen, että olin aivan lopussa.
Rukoilin Jumalaa: "Tapa minut tai vapauta minut."
Silloin kaikki alkoi muuttua.
Mitä tapahtui? - Seuraavana päivänä kohtasimme joukkueen, -
jota vastaan en ollut aiemmin pelannut. Olin takakentällä.
Olimme lämmittelemässä. Valmistauduimme otteluun.
Eräs vastustajan pelaaja tuli sanomaan minulle:
"Olit viisi vuotta sitten kolarissa. Paholainen yritti tappaa sinut."
Törmäsin 18-vuotiaana toiseen autoon sataakolmeakymppiä.
Minulle ei käynyt kuinkaan. Jumala varjeli minua.
Pelaaja sanoi: "Demonit hyökkäilevät. Jumala tahtoo vapauttaa sinut."
Ihmettelin sitä, mutta se kolahti.
Hän rukoili puolestani. Jumalan läsnäolo ja voima koskettivat minua.
Tuntui kuin olisin vapautunut taakasta.
Menin aitioon. Huojuin edestakaisin hokien: "Jumala kutsuu minua."
Joukkuekaverit katsoivat ihmetellen.
Baseball häipyi mielestäni. Keskityin vain tapahtuneeseen.
Hetkinen. Baseball oli koko elämäsi.
Olit joka tasolla ollut yksi parhaista.
Olit vahvasti matkalla kohti ammattilaisuraa.
Ja vain hetkessäkö? - Niin, silmänräpäyksessä.
Sydämeni muuttui. En ollut ikinä kohdannut Jumalaa sillä tasolla.
Se yllätti minut. Tajusin, että on olemassa jotain vahvempaa -
kuin siihenastisen elämäni intohimo.
Aloin janota Hengen asioita paljon enemmän, vaikken tiennyt, mitä se oli.
Sinä vain kävelit pois. Mitä sanoit vanhemmillesi?
Soitin heille yhtenä iltana.
Sanoin olevani toisessa osavaltiossa palvelutyössä.
He sanoivat: "Mitä oikein meinaat? Sinulla on koulu ja stipendi."
Mutta olin varma, että Jumala oli asettanut minut sinne.
Tietämällä tiesin sen.
Kun teit sen päätöksen ja jätit baseballin, -
muistatko ensimmäisen yliluonnollisen kokemuksesi?
Ehdottomasti. Se muutti elämäni. Puhun siitä edelleen.
Minut vietiin Hengessä. Pidin Raamattua käsissäni.
Raamattu salamoi sinisenä ja poksahteli kuin popcorn.
Näin kaukaisuudessa suuria vuoria.
Ilmestykset ovat sellaisia, että ne vain tietää.
Tiesin lukematta, että minun piti heiluttaa Raamattua kuin miekkaa.
Aloin tasata vuoria matalaksi. Sen jälkeen Raamatulle tuli kirkas valo.
Valo kirkastui niin, että lopuksi luonnollinen ihminen olisi sokaistunut.
Kaikkialta ympäriltäni kuului jytinää. Pum-pum! Pum-pum!
Niin kuin rumpu.
Ihmettelin sitä. Tiesin, että se tuli Raamatusta.
Katsoin Raamattua ja pystyin näkemään valon läpi.
Näin Raamatun sisällä sydämen, joka sykki.
Tajusin, että se on Jumalan sydän.
Samassa kuulin enkelin huutavan: "Se on elävä."
Sitten olin taas ruumiissani. Sen kokemuksen jälkeen tiesin, -
että Jumalan Sana ei ole vain kirja tai päivittäinen rasti.
Se on elävä ja hengittävä organismi, Jumalan henkäys.
Sen näyn jälkeen etsit Jumalaa entistä enemmän.
Erotit itsesi. Jopa paastosit.
Ilman muuta. Aloin paastota.
Olin urheilija. Kolmen tunnin paasto oli melkein mahdotonta.
Treenasin ja söin, treenasin ja söin, jotta lihakseni kasvavat.
Paastosin kuusi tuntia ja luulin, että kuolen.
Pyysin Jumalalta armoa paastota 12 tuntia, 24 tuntia.
Sitten kolme päivää ja seitsemän päivää.
Sitten paastosin ensi kertaa 40 päivää. Siitä alkoi aivan uusi taso.
Miten paastoaminen hyödytti sinua?
Sain mielen selkeyttä. Pystyin ajattelemaan ja ilmaisemaan asioita.
Minulle annettiin strategioita. Kuulin Jumalan puheen aiempaa selvemmin.
Se on kuin vanhassa radiossa. Yrittää valita taajuutta, -
mutta kuuluu vain rätinää.
Sitten osuu oikealle taajuudelle ja lukitsee sen.
Paasto avaa hengelliset aistit, ja silloin on helpompi virrata.
Ja paaston aikana sinulla alkoi jopa 700 päivän jakso, -
jossa sait ilmestyksiä ja Jumala koulutti sinua.
Kun Joshua pelasi baseballia, -
hän eli baseballia koko olemuksellaan.
Kun tajusit, että Jeesus on totta, -
aloit elää Hänelle koko olemuksellasi.
Kerropa ilmestyksistä.
Se oli niin sanotusti hurjaa.
Valtaosa kohtaamisista ei ollut hauskoja.
Ne olivat harjoittelua, jossa kohtasin demoneja, noitia ja ruhtinaita.
Pystyin menemään ilmestyksessä kirjaimellisesti eri osavaltioon.
Miksi Jumala antoi noidan ilmestyä sinulle, uudelle uskovalle?
Hän koulutti minua -
kuin Daavidia leijonaa, karhua, Goljatia ja Saulia vastaan.
Jumala rakensi ansioluetteloani. En ymmärtänyt sitä.
Aloin oppia salaisuuksia, kuinka taistella niin, ettei häviä.
Monesti menin tilanteeseen ja mokasin, -
koska minä vasta harjoittelin.
Pyhä Henki opetti: "Kokeile tätä. Tee ensi kerralla näin."
Kirjoitin ylös kaiken. Opettelin sen ulkoa ja mietin sitä.
Kun se taas tapahtui, minulla oli eri auktoriteetti.
Mitä Jumala näytti sinulle pelosta? - Voi että. Pelko.
Se on yleisin henki, jota vastaan ihmiset kamppailevat tällä hetkellä.
Pelko on sen nimi. Jatka.
Pelko on illuusio. Saatana on mestari luomaan illuusioita.
Se haluaa vaikuttaa voimakkaammalta kuin Jumala, -
pelottavammalta kuin tiedät Jumalan olevan.
Aina kun ihminen pelkää, katkeaa yhteys Pyhän Hengen tuleen -
ja voittoisaan uskoon.
Opin kohtaamisen kautta.
Se oli ensimmäisiä taistelujani. Olin palava.
Hän vei minut niskasta kiinni pitäen taistelutilanteeseen Hengessä.
Vastustaja oli noita. Olin palava. Kysyin: "Mitä sinä täällä teet?"
Hän vastasi: "Tiedät kyllä." Ääni kuulosti hyvin pelottavalta.
Säikähdin. Se oli vain häivähdys pelkoa.
Se riitti. Menetin saman tien Pyhän Hengen tulen.
Minusta tuntui alastomalta. Mietin, miten nyt pärjään.
Jumalan käsi alkoi työntää minua taisteluun. Kiljuin ja potkin vastaan.
Sitten näky katosi. Hän sanoi: "Sinun täytyy hyökätä ja tuhota."
"Älä ikinä pelkää äläkä pakene."
"Jumalattomat pakenevat, vaikka kukaan ei aja takaa, -
mutta vanhurskaat ovat rohkeita kuin nuori leijona." (RK.)
Nykyään taistelutilanteessa en edes ajattele. Hyökkään vain.
Kun oivallamme, että pitää hyökätä, -
paholainen on kauhuissaan: "Tämä tietää."
Puhut paljon nousemisesta vuorelle. Selitäpä sitä lyhyesti.
Tiedän, että Jumala haluaa kohdata kaikkia omiaan, -
ei vain superuskovaisia, puhujapöydän takana seisovia tai saarnaajia.
Jokaista uskovaa. Esirippu repesi syystä.
Saimme pääsyn Kaikkeinpyhimpään.
Alamme pyrkiä kohti Jumalan läsnäoloa -
ja pyytää Häntä muuttamaan sydäntämme.
Anteeksi. Tiedän, että Jumala näytti sinulle vuorelle nousemisen saloja.
Käytit termiä, jota uskovat käyttävät usein, "pyrkiä kohti".
Mitä se tarkoittaa? - Hyvin yksinkertaista.
Kaiken avain on sydän.
Raamatusta näkee, että sydän on Jumalalle tärkeämpi kuin mikään muu.
Kysyin Jumalalta, miten Häntä kohti pyritään.
Hän sanoi: "Käännä sydämesi puoleeni." Se on niin yksinkertaista.
Aina kun rukoilen, ylistän, paastoan tai luen Sanaa, etsin Häntä -
ja pyrin Häntä kohti. Kun sitä harjoittelee, -
Hänen läsnäoloonsa pääseminen helpottuu ja konkretisoituu.
Tulee helpommaksi vaeltaa Hengessä eikä lihassa.
Emme ehdi käydä läpi kaikkia salaisuuksia.
Joshualla on lahja kertoa profeetallisesti hengellisen DNA:si.
Mikä parempaa, hän opettaa, miten sen saa itse selville Jumalalta.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi näyttämällä rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Olemme 20 vuoden aikana löytäneet yli tuhat uutta planeettaa.
Linnunradalla on ainakin sata miljardia tähteä.
Galaksejakin on sama määrä.
Tähtiä on enemmän kuin hiekanjyviä kaikilla maailman rannoilla yhteensä.
Joka sekunti syntyy 4 800 tähteä.
Aivoissamme on keskimäärin 81 miljardia neuronia.
Kehossasi on DNA:ta yhteensä 55 miljardia kilometriä.
Se ulottuisi Plutoon ja takaisin kuusi kertaa.
Kehosi verisuonten yhteenlaskettu pituus on 100 000 kilometriä.
Se ulottuisi Maan ympäri 2,5 kertaa.
Hermoimpulssit kulkevat jopa 400 kilometrin tuntinopeutta, -
nopeammin kuin F1-auto.
Aivot suoriutuvat 38 000 biljoonasta laskutoimituksesta sekunnissa.
Maailman tehokkaimman supertietokoneen teho -
on tästä vain 0,002 prosenttia.
Onko tämä kaikki syntynyt sattumalta?
Vai onko se huolellisesti suunniteltu?
Onko olemassa Luoja, jolla on suunnitelma sinulle?
Tarjoamme kirjaa, joka vastaa näihin ja muihin kysymyksiin.
Lataa ilmainen "They Thought for Themselves" -kirja -
ruudussa näkyvältä sivulta.
Joshua, sinä kirjaimellisesti kohtasit -
Jumalan silmän. Selitäpä.
Siihen johti vuosien etsintä. Sellaista ei tapahdu yhdessä yössä, -
ei sillä tasolla. Tiesin, että piti pyytää puhdasta sydäntä.
Puhdassydämiset saavat nähdä Jumalan, sanoo Raamattu.
Minut temmattiin Hengessä. Näin valtavan tunnelin, -
jonka päässä oli valo. Ajattelin: "Tuonne!" Hyppäsin tunneliin.
Kun lensin valoa kohti, tunsin miljoonien demonien henkäykset, -
hampaat ja kynnet. Ne hyörivät tunnelissa -
ja yrittivät saada huomioni pois valosta itseensä.
Tiesin, että sillä hetkellä kun pelkään tai käännän huomioni pois, -
mikä sekin oli ilmestys, menetän sen kokemuksen.
Tulin toisesta päästä ulos. Näin valtavan salamoivan valon.
Se oli suuri kuin Maapallo. Oli muurahainen sen rinnalla.
Hengessä liikutaan ajatuksen nopeudella.
Samassa olin jo lähestymässä sitä. Halusin koskettaa sitä.
Kun kosketin sitä, sain sähköiskun, -
joka normaalisti olisi tappanut miljoona kertaa.
Oliko se sitä, mitä Raamattu kuvaa Jumalan tuleksi? - Oli.
Hänen voimansa ja kaikki syöksyy lävitse. Sähköisyys tuntuu.
Kun toimii Jumalan voimassa, voi tuntea saman sähköisyyden.
Tietää, että Jumala tahtoo toimia.
Sain sähköiskun. Olin ihmeissäni. Aloin ottaa askelia taaksepäin.
Metsässä ja maaseudulla yöllä salama voi valaista koko taivaan.
Sekunnin murto-osan näkee kaiken.
Kuulin ukkosen, joka ei ollut luonnollinen.
Sellaista jyrinää ei voi edes kuvailla. Se oli hyvin voimakasta.
Sitten iski salama.
Salaman valossa tajusin, että olin koskettanut Jumalan silmää.
Näin valtaisan olennon. Pitkät valkoiset hiukset, kultakruunu, -
silmät kuin salamat. Se kauhistutti minua, mutta olin myös ihmeissäni.
Henkäisin, ja samassa olin jo putoamassa takaisin ruumiiseeni -
sitä tunnelia pitkin ihmetellen, mitä juuri tapahtui.
Takaisin tultuani olin kuin tulenvärisen kalvon peittämä.
Sanoin: "Jumalan kirkkaus on ylläni" ja heräsin.
Pysyikö kirkkaus ylläsi pitkään? - Pysyi. Se oli mahtavaa.
Onko se sama kirkkaus, jonka koen, -
kun rukoilet minun tai muiden puolesta? Se on erilaista.
Kun hän rukoilee, se jää ylleni. Se ei katoa hetkessä. Tunnen sen.
Rukoilet kaduilla ei-uskovien puolesta. Kirkkaus pysyy heidänkin yllään.
Sen jälkeen heistä tulee varmaan uskovia. - Sitä ei voi kiistää.
Miten Jumalan silmän kokeminen vaikutti?
Miksi Hän antoi kokemuksen?
Se muutti elämäni. Olin löytänyt Raamatusta rukouksen ja sitkeyden, -
ja se kohdistui sydämeen.
Kun profeetta Samuel oli valitsemassa kuningasta, -
hän arveli: "Tämän varmaan on Herra voidellut." Ei ollut.
"Minä en näe niin kuin ihminen näkee. Minä näen sydämen."
Ja Jeremia sanoo [vapaasti]: "Sydän on petollisempi kaikkea muuta.
Minä, Herra, tutkin sydämet antaakseni palkan motiivien mukaan."
Tiesin, että Jumala näkee ihmiset eri tavalla. Halusin nähdä kuin Hän.
Jeesuskin sanoi tekevänsä, mitä Isä tekee. Minun on nähtävä kuin Hän.
Aloin rukoilla, että näkisin ihmisten sydämet, -
olisiko heille jokin tehtävä tai mitä se onkin. Halusin nähdä kuin Hän.
Silmäkokemuksen jälkeen kaikki alkoi muuttua näkemisessäni.
Pystyn näkemään, mitä on ympärilläni ja miten Jumala varjelee.
Olen saanut olla auttamassa ihmisiä tilanteista -
ja puhumassa heille elämää.
Huomaan, että teet sitä kokouksissasi.
Samoin uudessa kirjassasi ja äänitteissäsi -
sama lahja siirtyy -
ja ihmiset itse kuulevat Jumalalta tarkoituksestaan.
Oletko ikinä rukoillut Jumalaa näyttämään tarkoituksesi? Olet toki.
Minä olen. Uskon, että Joshua on saanut taivaasta palvelutehtävän, -
joka auttaa sinua kuulemaan Jumalaa näillä alueilla.
No sitten, Jumala on antanut sinulle...
Joshua menee noitien, saatananpalvojien ja jengien eteen, -
ja Jumalan voima kaataa heidät.
Kerro jostain henkilöstä.
Rukoilin West Palm Beachin kaduilla.
Sekin oli yksi koulutushetkistä, joita Jumala minulle antoi.
Näin saatananpalvojan, jolla oli pentagrammeja ja muuta rekvisiittaa.
Tiesin, että hän palveli paholaista.
Sellaisessa tilanteessa haluaa osoittaa voimaa, koska se on kiistatonta.
Mutta Jumala käski osoittaa rakkautta. Se tuntui erikoiselta, mutta suostuin.
Istuin miehen viereen. Hän kääntyi ja sanoi: "Minulla on enemmän voimaa."
Minua yritettiin saada toimimaan lihassa. - Pelossa.
Pystyin havaitsemaan demoneja miehen ympärillä -
ja liittoja, joita hän oli solminut vihollisen kanssa.
Aloin kertoa Jeesuksen rakkaudesta. Samassa hän alkoi murista ja suuttua.
Mutta minä tunsin jotain ennenkokematonta.
Täytyin ilolla, rakkaudella ja välittämisellä häntä kohtaan, -
vaikka hän oli sekaisin. Hän nousi ja aikoi lyödä minua.
Minä vain hymyilin. En estänyt. Mutta hän jähmettyi.
Näin kuin leimauksessa enkelin, joka pusersi miehen kättä.
Hän ihmetteli sitä. Sanoin: "Enkeli pitelee sinua."
"Sanoinhan, että Herra rakastaa sinua." Näin pienen kyyneleen -
ja tiesin, että hän oli avautunut. Kerroin hänelle pelastuksesta.
Johdatin hänet rukoukseen.
Hän sanoutui irti liitoista, alttareista ja okkultistisista teoista.
Halasin häntä. Jumalan voima iski. Hän käveli pois muuttuneena.
Raamattu sanoo, että jos haluat viisautta, pyydä sitä Jumalalta.
Josh teki niin.
Mutta tämä oli hänen palkkaluokkansa yläpuolella.
Hänelle on annettu keksintöjä ja liiketoimia.
Kerropa siitä, kun kuntosalilla törmäsit joihinkin ihmisiin, -
jotka ovat erittäin menestyneitä sijoittajia.
Joshuan tiedot osakemarkkinoista olivat pyöreä nolla. Mitä tapahtui?
Omistin kuntosalin Palm Beachissa Jumalan ansiosta.
En ollut käynyt kouluja osatakseni pyörittää sitä.
Vietin aikaa miljonäärien ja miljardöörien kanssa.
Kylvin heihin periaatteita.
Sielujen voittamisessa on tärkeää tietää, -
onko henkilö kypsä sadonkorjuuta varten.
Voiko hänen puolestaan rukoilla vai vieläkö pitää kylvää?
Useimmiten piti vielä kylvää. Se alkoi muuttaa heidän sydäntään.
Pian he antoivat elämänsä Kristukselle -
ja sanoutuivat irti asioista. He luottivat minuun.
He katsoivat salilla aina talouskanavaa.
He sanoivat: "Minun pitää ostaa tuota. "
Sain tiedon sanoja: "Ostapa tuota lisää ja tee tämä."
En tiennyt, mistä puhuin. Mutta he tekivät niin ja sanoivat jälkeenpäin:
"Strategiasi toimi. Hommasit meille näin ja näin paljon rahaa."
Olin ihmeissäni.
Se oli mahtavaa, mutta olin että mitä ihmettä, Jumala.
Sinulla oli menestyvä sali, mutta se ei ollut tarkoituksesi.
Sinä vain edustit siellä Pyhää Henkeä.
Juuri niin. Sali oli tosi siisti.
Se tuntui todella omalta jutulta. Siltä, mihin on aina pyrkinyt -
ja mihin Jumala on kutsunut. Jumala sanoi: "Luovu siitä."
Ihmettelin: "Mutta olet lähettänyt minut näiden ihmisten luo."
Sellaisten ihmisten piireihin ei pääse, ellei Jumala vie, -
tai sitten he avaavat sinulle oven.
Tottelin Pyhää Henkeä. Muutimme. Jumala alkoi tehdä työtä.
Siitä työmme alkoi.
Rukoilepa niin kuin Jumala on sydämellesi laskenut -
juuri nyt katsojien puolesta.
Isä, Jeesuksen nimessä, liiku ihmisten sydämissä aivan uudella tavalla.
Anna läsnäolosi niin voimakkaana ja käsin kosketeltavana, -
etteivät he voi kieltää, että olet elävä Jumala.
Rukoilen, että myrsky, joka on ympäröinyt ihmisiä -
ja pitänyt heitä epätoivon tilassa, haihtuu Pyhän Hengen voimalla.
Puhun ja profetoin, että ihmisten kehoissa alkaa tapahtua.
Ihmisiä paranee, uudistuu ja vapautuu Jeesuksen väkevässä nimessä.
Kosketa ihmisten sydämiä tässä hetkessä, -
niin että he pääsevät syvemmälle yhteyteen ja Sinun läsnäoloosi -
Jeesuksen väkevässä nimessä.
Niin kuin Sana sanoo, syvyys huutaa syvyydelle.
Jumalan sydän huutaa syvälle sinun sydämeesi.
Hän tuo sinut sisälle nyt Jeesuksen väkevässä nimessä.
Julistan elämääsi täydellistä suunnanmuutosta.
Tulkoon sinulle ideoita, näkökulmia, strategioita, innovaatioita, keksintöjä.
Kaikki, mitä Jumala haluaa antaa henkeesi luovuuden alueella, -
alkaa virrata nyt Hänen valtakuntansa kirkkaudeksi Jeesuksen nimessä.
Juutalainen mediajohtaja yritti täyttää tyhjiötä elämässään -
rahalla, maineella ja vallalla.
Hän lensi yksityiskoneella ja tuotti maanlaajuista radio-ohjelmaa.
Silti hänestä tuntui tyhjältä.
Sitten ilmestys muutti kaiken. Haluatko tietää, mikä tuo ilmestys oli?
Oletko pohtinut, onko olemassa jotain muuta?
Ruudun osoitteessa selviää, miten tositarina päättyi.
Ensi viikolla:
Hei! Olen Laurie Ditto.
Olen saanut monta eri näkyä taivaasta.
Jokaisessa näyssä Jeesus opetti erilaisia taivaallisia totuuksia.
Katso Sid Rothin seuraava Yliluonnollista-ohjelma.
Kuulet taivaallisia totuuksia, jotka muuttavat elämäsi.
Suomennos: Marianne Tenetz